
UNIREA BUCOVINEI 
CU ROMANIA 


Pe ruinele monarhiei habsburgice au apărut noi state 
(Polonia, Cehoslovacia) iar altele (România, Iugoslavia) şi-au 
întregit unitatea teritorială; la rândul lor, Austria şi Ungaria au 
devenit state independente. În ziua de 4/17 octombrie 1918 
deputații români din Parlamentul de la Viena au decis să facă uz 
de dreptul popoarelor la autodeterminare și au constituit 
Consiliul Naţional Român din Austria. La 9/22 octombrie 1918 
apărea la Cernăuţi gazeta „Glasul Bucovinei” în jurul căreia 
s-au grupat principalele personalități politice şi culturale ale 
românilor care au militat pentru unirea Bucovinei cu patria 
mamă. Întrunită la Cernăuţi sub preşedinţia celui mai mare 
român din Bucovina din toate timpurile, Iancu Flondor, 
Adunarea Naţională Constituantă a Bucovinei, a hotărât, la 
14/27 octombrie 1918 unirea acestui teritoriu cu România. 
Totodată a fost ales un consiliu naţional pentru rezolvarea 
problemelor curente. Consiliul Naţional a convocat Congresul 
General al Bucovinei care la 15/28 noiembrie 1918 care a adoptat 
o declaraţie care se încheia astfel: Congresul General al 
Bucovinei, întrupând suprema putere a ţării şi fiind investiţi 
singuri cu puteri legiuitoare, în numele suveranităţii naționale 
hotărâm unirea necondiționată pe vecie a Bucovinei, în vechile ei 
hotare până la Ceremuş, Colacin şi Nistru cu regatul României. 
Adevăratul act al unirii fiind consumat la 27 octombrie, 
Congresul a fost un act festivist pentru a i se acorda unele 
satisfacţii lui Ion Nistor care a dispărut din Bucovina pe perioada 
primei conflagrații mondiale, sosind la Cernăuţi pentru a culege 
laurii ce nu-i merita. Actul unirii a fost confirmat de regele 
Ferdinand prin decretul din 18/31 decembrie 1918. 


ZIUA NAȚIONALĂ A ROMÂNIEI 


"UNIREA TRANSILVANIEI 
| CU ROMÂNIA 


| Lupta de eliberare a românilor din Transilvania s-a 
"intensificat la sfârşitul primului război mondial, La 29 
| septembrie/12 vctombrie 1918, Comitetul Executiv al 
! Partidului Naţional Român a adoptat Declaraţia privind 
| „independența națiunii române” care a fost citită la 5/18 
octombrie 1918 de deputatul Alexandru Vaida-Voevou în 
| Parlamentul Ungariei. La 30 octombrie s-a constituit 
Consiliul Naţional Român central care a condus mişcarea 
pentru unirea Transilvaniei cu România. 

: Încercările guvernului de la Budapesta de a menține 


| Transilvania în cadrul Ungariei au eşuat, Consiliul Naţional 


Român Central a hotărât convocarea Adunării Naţionale a 
naţiunii române la Alba Iulia, pentru ziua de 1 decembrie 


11918. Președinția adunării a fost asigurată de Gheorghe Pop 


de Băseşti, președintele Partidului Naţional. Român, 
secondat de Ştefan Cicio-Pop. Rezolutia a fost prezentată și 
argumentată de Vasile Goldiș. Cei, 1.228 de deputaţi au 
adoptat în unanimitate Rezoluţia care prevedea: "Adunarea 
Naţională a bituror românilor din Transilvania, Banat şi 
Țara Ungurească adunați prin reprezentanții lor îndreptățiți 
la Alba Iulia în ziua de | decembrie 1918 decretează unirca 
acelor români și a teritoriilor locuite de dânşii cu România.” 
Hotărârea a fost întâmpinată cu entuziasm de cei peste 
100.000 de români prezenţi la Alba lulia. Decretul de 
ratificare a unirii Transilvaniei cu România a fost semnat de 
regele Ferdinand la 24 decembrie 1918. 

PREŞEDINTELE UCRAINEI, VIKTOR YUŞCENKO, DIN NOU LA BUCUREŞTI 


Preşedintele Ucrainei, Viktor Yuşcenko a efectuat a doua vizită la 
Bucureşti în perioada 30-31 octombrie 2007, după ce s-a aflat pentru prima oară, 
în calitate de preşedinte al Ucrainei, în aprilie 2005. 

i Cu această ocazie, Preşedintele Traian Băsescu şi omologul său 
ucrainean, Viktor Yuşcenko, au identificat problemele relaţiei bilaterale 
româno-ucrainene. Cei doi şefi de stat au trecut astfel în revistă problema 
transnistreană, problema minorităților naţionale, problema combinatului de la 
Krivoi Rog, dar şi probleme legate de Canalul Bâstroe. 

3 Preşedintele Ucrainei, Viktor Yuşcenko, a declarat la finalul 
întrevederilor de la Palatul Cotroceni, că oficialii ucraineni doresc ameliorarea 
relațiilor bilaterale. La rândul său, Preşedintele României, Traian Băsescu l-a 


asigurat pe omologul său că România sprijină Ucraina în efortul pe care această 
țară îl face în procesul de integrare euro-atlantică. 

Preşedintele Traian Băsescu l-a primit pe omologul său ucrainean 
Viktor Yuşcenko, la Palatul Cotroceni, cu onoruri militare. Din delegația de 
primire a făcut parte şi ministrul Afacerilor Externe, Adrian Cioroianu, precum 
şi Maria Băsescu, şeful de stat ucrainean fiind şi el însoțit de soția sa, Kateryna 
Yuşcenko, precum şi de ministrul ucrainean de Externe, Arseniy Yatsenyuk. 

Cei doi şefi de stat s-au reunit în cadrul comisiei mixte prezidențiale, la 
lucrări participând şi miniştrii de Externe ai celor două ţări. Din partea 
României, la lucrările comisiei au mai participat ministrul Culturii Adrian 
Iorgulescu, doi secretari de stat în MAE - controversatul Mihai Gheorghiu, şeful 
Departamentului pentru Relaţiile cu Românii de Pretutindeni ( prezența sa fiind 
probabil în legătură cu problemele legate de minoritatea românească din 
Ucraina, minoritate care este neglijată. de acest Departament sub. aspectul 
finanțării proiectelor culturale) şi Adrian Vieriţa, ambasadorul României la 
Kiev, Traian Hristea, secretarul de stat din ministerul Economiei şi Finanţelor, 
Viorel Palaşcă, consilierul prezidențial Anca lrinoiu şi secretarul de stat din 
ministerul Mediului, Ana Lucia Varga. 

Cu o zi înainte de vizita lui Yuşcenko la Bucureşti, presa de la Kiev a 
publicat un interviu în care acesta a anunţat că vrea să înceapă exploatarea 
platoului continental din Marea Neagră, adică în apele teritoriale ale Insulei 
Şerpilor. Scopul, susține Yuşcenko, este ca jumătate din consumul de petrol şi 
gaze naturale al Ucrainei să fie asigurat din producție proprie. 

Liderul ucrainean Viktor Yuşcenko se află la a doua vizită în România, 
ambele având loc în timpul mandatului preşedintelui Traian Băsescu. Relația 
României cu Ucraina a stat mai tot timpul sub semnul divergenţelor. Mărul 
discordiei l-a reprezentat fie Canalul Bâstroe, fie Insula Şerpilor, fie construcția 
combinatului de la Krivoi Rog. 

Principalul subiect de dispută între România şi Ucraina este Canalul 
Bâstroe care, potrivit specialiștilor români şi străini, afectează grav echilibrul 
Deltei Dunării. Ucraina a început lucrările de construcție a canalului în 2004. 
Presiunile autorităţilor de la Bucureşti au determinat imediat primele reacții 
internaționale. Ţările Uniunii Europene şi Departamentul de Stat american au 
acuzat Kievul că încalcă tratatele internaţionale la care este parte. 

Insula Şerpilor este considerată de Ucraina o insulă care are dreptul la ape 
teritoriale, în timp ce România susține că nu este decât o stâncă nelocuită, ceea ce 
înseamnă că nu are dreptul la ape teritoriale. Procesul dintre cele două state se 
află la Curtea Internaţională de Justiţie de la Haga, care se va pronunța la 
sfârşitul lui 2008. 

Combinatul de la Krivoi Rog este o altă temă de dispută între cele două 
state vecine. În 1983, Ucraina a decis ca, alături de România şi alte cinci state din 
blocul comunist, să construiască un combinat de îmbogățire a minereurilor acide. 
Efortul financiar al României a fost estimat Ia 800 de milioane de dolari. În 1990 
însă, lucrările au fost sistate, iar România mai are de recuperat sume importante 
de bani. 

Preşedintele Ucrainei, Viktor Yuşcenko, a declarat, marți 30 octombrie a.c..în 
cadrul unei conferințe de presă la Bucureşti, după întâlnirea cu preşedintele 
Traian Băseseu, că Bâstroe este teritoriu suveran al Ucrainei, dar că aceasta se 
angajează să respecte convențiile internaționale în materie de mediu. 

Întrebat despre problematica Bâstroe, Viktor Yuşcenko a subliniat că 
acesta este "teritoriu suveran al Ucrainei", iar Statul Ucrainean are dreptul de a 
desfăşura orice activități pe care le consideră necesare. "Am adus la cunoştinţă 
acest lucru părții române”, a adăugat liderul ucrainean. 

Preşedintele Ucrainei a precizat însă că, în cadrul discuțiilor bilaterale, 
care s-au concentrat pe acest subiect, partea ucraineană s-a angajat să asigure 
îndeplinirea tuturor obligațiilor internaționale asumate în ceea ce priveşte 


protejarea mediului. "Vom stabili o monitorizare comună asupra tuturor 
proiectelor dezvoltate în Delta Dunării”, a mai anunțat liderul ucrainean. 

Toate aceste trei puncte, a subliniat Preşedintele Ucrainei, au fost 
consemnate în minuta Comisiei mixte româno-ucrainene. 

În cadrul declarațiilor, Yuşcenko a vorbit despre "voința comună de a 
conlucra" şi de a susține "un nivel foarte înalt şi activ al dialogului bilateral”, 

"Am stabilit diagnosticul problemelor şi modalitatea de soluționare a 
acestora", a spus şi Preşedintele Traian Băsescu. A Ă j 

Ucraina a fost de acord şi a participat Ş în această vară - la dezbateri 
publice comune privind impactul pe care construirea canalului Bâstroe Îl va avea 
asupra ecosistemului Deltei Dunării, arătându-şi astfel disponibilitatea spre 
dialog. zf . : 
Pe de altă parte ambasadorul României la Kiev, Traian Hristea a 
declarat: "Dialogule acum în desfăşurare, dare prea devreme să spun acum dacă 
acesta va duce la un rezultat comun. Însă faptul că el se desfăşoară e de o 
importanță covârșitoare. Până acum, acest dialog a fost refuzat, iar politica 


promovată era oarecum de fapt împlinit. În sfârşit, începem să comunicăm pe 
această temă". Întrebat, care crede că ar fi motivul deschiderii arătate de Kiey, 
Traian Hristea crede că acesta ar fi conştientizarea, de către Kiev, a faptului că o 
obligaţie asumată în cadrul unei organizații internaționale trebuie să fie 
îndeplinită întocmai. În plus, apartenența României la NATO şi UE îi dă o 
greutate în relațiile cu vecinii, a mai spus ambasadorul. i 

Totuşi, într-un interviu acordat de către ambasadorul ucrainean la 
Bucureşti, Yurii Malko, acesta a arătat că vede îndreptățite acțiunile Kievului, 
care sunt, de fapt, "reconstrucția unui canal navigabil de mare profunzime care 
să facă legătura între Dunăre şi Marea Neagră, prin canalul Bâstroe". 

Ambasadorul ucrainean Yurii Malko a reiterat ideea susținută de 
Ucraina privind reconstrucția unui canal care exista deja şi care a funcționat 
până la sfârşitul anilor '50. "În perioada în care canalul n-a funcționat, viaţa 
economică şi socială a întregii regiuni vecine s-a degradat serios", susține 
ambasadorul, respingând ideea că traficul fluvial al regiunii nu este într-atât de 
intens, încât să aducă prejudicii economiei Ucrainei. Justificarea _reluării 
lucrărilor la canal şi a existenței acestuia - în ciuda faptului că România susține că 
degradează ecosistemul Deltei Dunării - este "ameliorarea situației sociale şi 
economice a regiunii" şi, din punctul de vedere strict al Ucrainei, de "'restabilire a 
rolului său de țară de tranzit în contextul cooperării europene în domeniul 
transporturilor şi de dezvoltare a coridoarelor respective”. 

Totuşi, ambasadorul Ucrainei a indicat că cele două parți vor găsi - în 
cooperare cu instituţiile internaționale şi recunoscând concluziile comisiei 
internaționale creată în cadrul Convenţiei Espoo - soluții în conformitate cu 
respectarea obligațiilor în domeniul mediului. 

Preşedintele României, Traian Băsescu, a menționat la finalul 
întrevederii cu omologul său ucrainean:"Au fost atinse toate subiectele 


Preşedintele Ucrainei, Viktor 4 

tradiționale ce fac obiectul discuţiilor româno-ucrainene, dar spre deosebire de 
discuţiile de până acum, am stabilit diagnosticul problemelor şi modalităţile de 
soluționare ale acestora”. 

A Preşedintele Traian Băsescu a precizat, la finalul şedinţei CSAT din 
seara zilei de 30 octombrie, că România "'a obținut de la Ucraina tot ce se putea 
obține în acest moment", răspunzând astfel la reacția "unei comentatoare” care 
şi-a exprimat unele nemulțumiri în ceea ce priveşte declaraţiile lui Viktor 
Yuşcenko legate de suveranitatea Ucrainei asupra Bâstroe. "Probabil că 
doamna comentatoare nu ştie că Bâstroe e pe teritoriul Ucrainei", a adăugat 
Traian Băsescu, explicând că România şi Ucraina au convenit să respecte 
legislația anterioară şi tratatele internaționale în materie şi să monitorizeze 
efectele construcției Canalului Bâstroe. 

Sub acest aspect o parte a presei româneşti a inserat articole critice la 
adresa liderului român. Totuşi, preşedintele României a avut o prestație 
responsabilă în contextul interesului Uniunii Europene şi al Alianţei Nord- 
Atlantice faţă de Ucraina, organizaţii din care face parte România. 

Ucraina este unul din marile state ale Europei, cu un potențial 
demografic şi economic imens, cu bogate resurse naturale, care are un loc bine 
definit în strategiile geopolitice ale cancelariilor vest-europene şi ale 
administraţiei americane. Bucureştiul poate constitui o trambulină spre Kiev din 
toate punctele de vedere, atât pentru NATO câtşi pentru Uniunea Europeană. 


= 


—————————————————————————————————————————————————————————————————————————————— O —— 


(DD iei Vi 


CLOPOTUL BUCOVINEI * 20 (46) + 2007 + pagina 3 


„ CONSILIUL NAȚIONAL PENTRU STUDIEREA ARHIVELOR SECURITĂȚII - BUCUREŞTI 


PRIMA ORGANIZAȚIE BOLŞEVICĂ DE LA RĂDĂUŢI : 
i CLUBUL SPORTIV MUNCITORESC „RAPID” 


i Oraşul Rădăuți, a fost reşedinţă de judeţ în perioada interbelică. Poliţia Rădăuți 
a avut pe toată perioada 1918-1940 suficiente probleme cu elementele comuniste care 
acționau împotriva Statului Român. Prezentăm mai jos un document, aflat în original la 
Arhivele Naţionale ale României, iar într-o copie ce a servit la condamnarea inspectorului 
şef adjunct al Siguranței de la Cernăuţi, loan Pihal, în Arhiva CNSAS. Documentul ne 
informează despre apariţia primei organizații comuniste de la Rădăuţi, camuflată sub 
personalitatea juridică a unui club sportiv. În anul 1955, în probatoriul administrat de 
acuzator împotriva inculpatului Ioan Pihal, acestuia i se prezintă şi acest document 
semnat de către el, cu care se doreşte a se demonstra că inculpatul semna documente prin 
care elementele comuniste erau ținute sub supraveghere. Inspectorul regional Pihal loan a 
fost condamnat la 12 ani de detenție grea şi a murit în închisoare. Prin Decizia nr.142/9 
decembrie 2002 a Curţii Supreme de Justiţie, sentința împotriva inspectorului regional de 
siguranță Cernăuţi a fost casată, în dispozitivul deciziei fiind menţionat faptul că modul în 
care şi-a îndeplinit îndatoririle ce i-au revenit în cadrul fostei poliții de siguranță „a vizat 
numai combaterea actiunilor vădite de încălcare a legii, între care se înscriau şi activitățile 
cu caracter comunist Subversiv, puse în slujba unei puteri străine”. 

România 


a Ministerul de Interne 
Inspectoratul General de Poliţie Cernăuţi 


Nr.1093/ 25.01.1930 


Domnule Director General, 

Poliţia Rădăuţi cu nr. 1579/930 ne face cunoscut că, referitor la mişcarea comunistă din 
acest oraş a început a se forma un nucleu comunist încă din luna august, anul trecut sub 
masca unui club sportiy muncitoresc „Rapid”. 

Iniţiatorul înființării acestui club, după informaţiile ce le avem ar fi Riczker Srul, zis 
„Lulu”, din acel oraş, care a suferit o condamnare de 2 ani pentru spionaj şi care figurează 
la acea poliţie în listele celor suspecți de comuniști înverşunați. 

Pentru a nu trăda şi demasca intențiunea adevărată a acestui club sportiv, numitul 
Riczker Srul nu s-a trecut nici în comitetul de conducere şi nici cel puțin nu s-a declarat 
membru în lista depusă la Tribunalul respectiv. 

Adunarea de constituire a acestui club a avut loc la 29 iulie 1929, iar la 10 septembrie 1929 


a depus actele impreună cu statutelepentru a fi recunoscut ca persoană juridică şi unde s-a 
înregistrat sub nr. C.D.IV.328/929. 


Tribunalul Rădăuți a înaintat la 20 noiembrie 1929 toate actele Ministerului Instrucțiunii, 
Direcţia Școalelor şi Culturei Corpului, pentru avizare. 

Della Minister s-au întors actele cu mențiunea de ai se acorda personalitate juridică în care 
scop Tribunalul a fixat pentru ziua de 20 martie 1930, şedinţa, potrivit art. 3 din legea 


persoanelor juridice. 

Cercetându-li-se dosarele membrilor acestui club s-a constatat că o parte din ei şi anume: 
HORN IOSEF, GLASSER MOSES figurează la acea Poliţie, ca comunişti înverşunaţi iar 
GOTTMAN ISAK, HENDEL CILI şi SCHACHTER NATAN FABIAN au fost arestați la 
Rădăuţi cu ocazia zilei de 13 decembrie 1929. Alăturat înaintăm şi copia listei comitetului 
de conducere şi a membrilor cu toate observaţiunile, raportând că supravegherea strictă a 
acestei mişcări continuă şi la timp voi raporta cele ce se vor constata. 

Inspector regional, Șeful serviciului, 

ss, Pihal ss,. indescifrabil 


Documentul este înregistrat la Ministerul de Interne, Direcţiunea Poliţiei și Siguranței 
Generale sub nr. 007992/28 ianuarie 1930 Ds.14275. * 


Sursa: Arhiva CNSAS, Bucureşti, Dosar P. 1421/2 f.128-129 


Proces verbal de interogatoriu luat lui Pihal Ioan, la Suceava de Direcţia Regională a 
Securităţii Statului (anchetatorIt. Maj. Brânzei) 

Întrebare: Încă un document ți se mai dă spre citire. Ce reprezintă el? i 
Răspuns: „Documentul reprezintă fotocopia raportului original al Inspectoratului 
Regional de Poliţie Cernăuţi no. 1093 din 29.11.1930, semnat de mine, din care reiese 
activitatea elementelor comuniste din Rădăuți, desfăşurată în cadrul organizației 
muncitorești „Rapid”. În încheierea documentului se arată că elemente comuniste sunt 
inute în strictă supraveghere”. 

În frebaie: Arată D-ta acum ce măsuri se luau în urma informațiilor care priveau atât 
aceste două cazuri consemnate mai sus cât şi alte cazuri ? ea | 
Răspuns: , Toate aceste informaţii se sintetizau în rapoarte care se înaintau forurilor 
superioare după care se puneau la dosarul de problemă comunistă, muncitorească, 
antifascistă, etc. În urma acestor informaţii se luau măsuri de urmărire şi supraveghere, 
iar acolo unde era cazul se trecea la arestări şi cercetări. O parte din asemenea informaţii 
care priveau pe elementele comuniste din mediul rural, erau trimise siguranței 
jandarmeriei în copii întrucât exista o colaborare între siguranța jandarmeriei şi poliție în 
aceste probleme. Erau cazuri când unele note şi materiale informative se trimiteau 
siguranței jandarmeriei în original. La fel proceda şi siguranța jandarmeriei. 


„ * (Arhiva CNSAS, Bucureşti, Dosar P-1421/2 f.34v.) 


Ioana Andreea Pânzar 
Directorul publicaţiei „Clopotul Bucovinei” 


EP. 


In acest context trebuie privită prestația liderului român la întâlnirea cu 
omologul său ucrainean. 

Punctul de vedere oficial al Ministerului Afacerilor Externe al României 
referitor la delimitarea spaţiilor maritime este inserat pe site-ul ministerului în 
termenii următori: „Cu ocazia vizitei întreprinse la Kiev de către domnul Mihai-Răzvan 
Ungureanu, ministrul afacerilor externe al României, la data de 22 martie 2005, s-a 
decis reluarea discuţiilor bilaterale româno-ucrainene referitoare la delimitarea 
spațiilor maritime, în paralel cu desfăşurarea procedurilor în faţa Curții Internaţionale 
de Justiţie şi fără ca aceste proceduri să fie afectate în vreun fel. În acelaşi sens au fost şi 
concluziile discuţiilor pe această temă care au avut loc cu ocazia întâlnirilor oficiale 
dintre preşedintele României, domnul Traian Băsescu şi preşedintele Ucrainei, domnul 
Viktor Yuşcenko (Bucureşti, 21 aprilie 2005, şi Kiev, 2 februarie 2006). - 

În paralel cu procedurile în faţa CIJ, au avut loc şi discuţii bilaterale; patru 
întâlniri la nivel de experţi desfăşurându-se la Kiev (14-15 aprilie 2005 şi, respectiv, 31 
octombrie - 1 noiembrie 2005), Constanţa (2-3 iunie 2005) şi Bucureşti (28-29 martie 
2006). Delegaţiile română şi ucraineană participante la negocieri şi-au reafirmat 
încrederea în capacitatea Curţii Internaţionale de Justiţie de a rezolva problema 
delimitării spaţiilor maritime ale celor două state în Marea Neagră într-un mod echitabil 

şi impartial şi au reiterat poziţia conform căreia discuţiile bilaterale nu trebuie să 
prejudicieze în nici un fel desfăşurarea procedurilor în fața CIJ. > 
În cadrul întâlnirii de la Odesa (4 iulie 2006) a miniştrilor afacerilor externe ai 
celor două țări s-a convenit ca noi runde de negocieri bilaterale să se desfăşoare doar în 
cazul în care va fi necesar. În cadrul întâlnirii prilejuite de deschiderea, la data de 15 
ianuarie 2007, a punctului de trecere a frontierei de la Sighetu Marmaţiei - Solotvino, 
preşedintele României, domnul Traian Băsescu şi preşedintele Ucrainei, domnul Viktor 
Yuşcenko, au subliniat că recurgerea la jurisdicția Curţii Internaţionale de Justiţie 
corespunde unei relaţii bilaterale civilizate. De asemenea, preşedintele ucrainean Viktor 
Yuşcenko a confirmat că Ucraina va respecta, fără echivoc, decizia Curţii Internaţionale 
de Justiţie în această speţă”. a ta 
Deci, dincolo de emoțiile politice şi jurnalistice de moment, într-un segment 
diplomatic mai puțin expus publicului, delegaţiile României şi Ucrainei conlucrează 
în rezolvarea unui litigiu supus arbitrajului internațional, partea română fiind 
reprezentată de către unul din cei mai buni specialişti în drept internațional din 
cadrul MAE, Bogdan Aurescu. 


În altă ordine de idei în cursul anului 2007 au existat diverse contacte la. 


Kiev, în care ambasadorul român Traian Hristea a pregătit vizita liderului ucrainean 
la Bucureşti, cu înalți oficiali ai Ministerului Afacerilor Extrene al Ucrainei. Astfel la 
20 martie 2007, Traian Hristea se întâlnea deja cu Volodymyr Khandogiy din cadrul 
MAE de la Kiev cu care a trecut în revistă problemele curente ale relațiilor româno- 
ucrainene, în particular organizarea şi pregătirea vizitei oficiale a Preşedintelui 
Ucrainei. 3 : 

La 5 noiembrie 2007, după vizita liderului ucrainean la Bucureşti, Traian 
Hristea a avut o altă întâlnire cu Kostyantyn Yeliseyey, înalt oficial din cadrul MAE, 
cu care a discutat rezultatele vizitei Preşedintelui Ucrainei în România, precum şi 
implementarea procedurilor înțelegerilor la care s-a ajuns în timpul convorbirilor 
româno-ucrainene. 

Conform. declarației părţii ucrainene această întâlnire a demonstrat că 
Vizita liderului ucrainean la Bucureşti a confirmat aşteptările ambelor părți, şi părțile 
au confirmat dorința lor de a continua dialogul bilateral pentru elaborarea Planului 
de Acţiune Ucraineano-Român 2007-2008. Acest aspect poate fi coroborat cu o altă 
întâlnire pecare a avut-ola începutul lunii august a.c., ambasadorul României la Kiev 

cu Ministrul Transporturilor din Ucraina, Kostyantyn Yeliseyev, privitor la 
reabilitarea căii rutiere Rava Ruska - Lviv -Ternopil- Terebleche-Chernivtsi şi 
construcția căii ferate Chernivtsi- Khotyn- Kamyanets-Podilskyi precum şi unor 
puncte de control la frontiera ucraineano-română. 

Un capitol nou apărut în cursul lunii septembrie 2007, în cadrul relațiilor 
româno-ucrainene, este sesizarea părții ucrainene adresată părții române, privind 
acordarea de către România a cetăţeniei române pentru cetățenii Ucrainei. Ucraina 
consideră că România eprea generoasă în acordarea cetățeniei. 

Relaţiile româno-ucrainene par astfel, să fie afectate de o nouă problemă, 
după ce mai mulți politicieni de la Kiev consideră că Statul Român acordă ilegal 
cetățenie zecilor, chiar sutelor de mii de solicitanți. 

Potrivit ambasadorului român în Ucraina, Traian Hristea, problema 
cetăţeniei este nouă în această țară, iar anumiţi politicieni de la Kiey "sunt îngrijorați 
de cifrele astronomice de aplicanți care se vehiculează”. 

"Lucrurile nu sunt chiar aşa şi le spun de fiecare dată că realitatea e alta. E 
greu să încerci să convingi când partenerul tău de discuţie e îndoctrinat sau, mai bine 
zis; convins de contrariu. Şi atunci trebuie lăsată să treacă o perioadă de timp, până 
când lucrurile se aşează”, a declarat ambasadorul Traian Hristea.Ambasadorul 
Traian Hristea a precizat că, in realitate, cifra solicitărilor este mult mai mică şi se 
rezumă la câteva zeci de cereri de dobândire sau redobândire a cetățeniei române. 
"Deci este o falsă problemă, pe care nu ştiu cine o preia şi o promovează în tot felul de 
solicitări de informaţii pe care eu le primesc la Kiev", a subliniat ambasadorul român. 

Ambasadorul a explicat că între România şi Ucraina există o diferență 
fundamentală, filosofică, asupra problematicii cetățeniei: în timp ce România 
permite dubla cetățenie, Ucraina, nu. 

La sfârşitul lunii august 2007, ministrul român de Justiţie, Tudor Chiuariu, 
a declarat că Guvernul va modifica, prin ordonanță de urgență, Legea cetățeniei. 
Modificarea are rolul de a realiza "o procedură administrativă mai uşoară”, în sensul 
reducerii formalităţilor birocratice și al scurtării perioadei de soluționare a cererilor 
în acest sens. 

Potrivit Ministrului de Justiţie al României, ordonanța care va fi adoptată, 
de Guvernul României, "va soluționa'o mare parte din cererile care sunt restante, 

„pentru că s-a ajunsa osituaţie intolerabilă "!. 
A Considerăm că aceasta va constitui o nouă problemă pe eşichierul politic 
româno-ucrairiean, care va fi rezolvată numai odată cu intrarea Ucrainei în Uniunea 
“Europeană. 

Desființarea vizelor pentru cetățenii români ce călătoresc în Ucraina a fost 

luată în caleul de către Preşedintele Ucrainei. 

Ucraina, marele vecin al României a venit din nou la Bucureşti prin preşedintele ei. 

: În aprilie 2005, la Bucureşti, liderul ucrainean, Viktor Yuşcenko declara: 
"Am venit să întind mâna preşedintelui Traian Băsescu, puterii de la Bucureşti, 
forțelor politice româneşti. Mâna mea întinsă nu a rămas în aer şi îi mulțumesc 
preşedintelui Băsescu pentru încrederea pe care o acordă relațiilor bilaterale”. 

Cei doi lideri portocalii, de la Kiev şi Bucureşti, conștienți de situația 
geopolitică a țărilor pe care le conduc, sunt responsabili de destinele şi idealurile 
popoarelor lor şi acționează ca atare. 

Datoria României este aceea de a sprijini prin toate mijloacele integrarea 
Ucrainei în NATO şi Uniunea Europeană. 


Mihai Pânzaru-Bucovina 

